./data/phi2331/phi010/phi2331.phi010.perseus-lat2.xml
in prima pueritia, priusquam Latinis Graecisque litteris imbueretur, quibus eruditissimus fuit, nullum alium inter pueros ludum nisi ad iudices exercuit, cumipse praelatis fascibus ac securibus ordine puerorum circumstantesederet ac iudicaret, octavo decimo anno publice declamavit postea studiorum causa Romam venit,latum clavum a divo Marco petiit et accepit, favente sibi Septimio Severo adfini suo, bis iam consulari Cum Romam venisset, hospitem nanctus qui Hadriani vitam imperatoriam eadem hora legeret,quod sibi omen futurae felicitatis arripuit, habuit et aliud omen imperii: cum rogatus ad cenam imperatoriam palliatus venisset, qui togatus venire debuerat, togam praesidiariam ipsius imperatoris accepit eadem nocte somniavit lupae se uberibus utRemum inhaerere vel Romulum, sedit et in sella imperatoria temere a ministro posita, ignarus quodnon liceret, dormienti etiam in stabulo serpens caput cinxit et sine noxa expergefactis et adclamantibus familiaribus, abiit